title: Kommissionens gennemførelsesforordning (EU) nr. 372/2011 af 15. april 2011 om fastsættelse af det kvantitative loft for eksport af sukker og isoglukose, der er fremstillet ud over kvoten, indtil udgangen af produktionsåret 2011/12

text:
               16.4.2011

               DA

               Den Europæiske Unions Tidende

               L 102/8

         KOMMISSIONENS GENNEMFØRELSESFORORDNING (EU) Nr. 372/2011
   af 15. april 2011
   om fastsættelse af det kvantitative loft for eksport af sukker og isoglukose, der er fremstillet ud over kvoten, indtil udgangen af produktionsåret 2011/12
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 61, stk. 1, litra d), sammenholdt med artikel 4, og
   ud fra følgende betragtninger:

               (1)

               Ifølge artikel 61, stk. 1, litra d), i forordning (EF) nr. 1234/2007 kan sukker eller isoglukose, der er fremstillet ud over den kvote, som er omhandlet i nævnte forordnings artikel 56, kun eksporteres inden for et kvantitativt loft, der skal fastsættes.

               (2)

               Gennemførelsesbestemmelserne vedrørende eksport ud over kvoten og navnlig vedrørende udstedelsen af eksportlicenser er fastsat i Kommissionens forordning (EF) nr. 951/2006 (2). Imidlertid bør det kvantitative loft fastsættes for produktionsåret med henblik på de eventuelle muligheder på eksportmarkederne.

               (3)

               For nogle EU-producenter af sukker og isoglukose udgør eksporten fra EU en vigtig del af deres erhvervsaktiviteter, og de har etableret traditionelle markeder ud over Unionen. Eksport af sukker og isoglukose til disse markeder kan være økonomisk bæredygtig, også selv om der ikke ydes eksportrestitution. Der bør derfor fastsættes et kvantitativt loft for eksport af sukker og isoglukose, der er fremstillet ud over kvoten, så de pågældende EU-producenter kan fortsætte med at levere til deres traditionelle markeder.

               (4)

               For produktionsåret 2011/12 anslås det, at et kvantitativt loft på 650 000 tons, udtrykt i hvidt sukker, for eksport af sukker, der er fremstillet ud over kvoten, og 50 000 tons, udtrykt i tørstof, for eksport af isoglukose, der er fremstillet ud over kvoten, vil kunne dække markedsefterspørgslen.

               (5)

               Verdensmarkedspriserne for sukker har været konstant høje lige siden oktober 2010, og ifølge prognoserne for verdensmarkedspriserne, der er baseret på Londons og New Yorks terminsmarkeder for sukker, forventes der fortsat høje priser på verdensmarkedet igennem 2011 og derefter. Det er derfor vanskeligt at foretage realistiske skøn over de mængder, der eventuelt skal importeres i EU. Erfaringerne fra produktionsåret 2010/11 viser, at visse mængder af sukker ud over kvoten måtte bringes i omsætning på det indre marked for at sikre de nødvendige forsyninger til EU's marked. Derfor bør det være muligt at eksportere ud over kvoten fra 1. januar 2012, på hvilket tidspunkt der vil være bedre oplysninger om den faktiske forsyningssituation i EU.

               (6)

               Unionens eksport af sukker til visse nære destinationer og de tredjelande, der yder præferencebehandling ved import af produkter fra EU, er for tiden særdeles godt stillet konkurrencemæssigt. I fravær af passende instrumenter for gensidig bistand til bekæmpelse af uregelmæssigheder og for at begrænse risikoen for svig mest muligt og forebygge misbrug i forbindelse med en eventuel reimport eller genindførelse til EU af sukker, der er fremstillet ud over kvoten, bør visse nære destinationer udelukkes som mulige destinationer.

               (7)

               Da det skønnes, at der er en lavere risiko for eventuelt svig vedrørende isoglukose som følge af arten af dette produkt, er det ikke nødvendigt at begrænse de mulige destinationer for eksport af isoglukose, der er fremstillet ud over kvoten.

               (8)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Fastsættelse af det kvantitative loft for eksport af sukker ud over kvoten
   1.   For produktionsåret 2011/12, der løber fra den 1. oktober 2011 til den 30. september 2012, fastsættes det kvantitative loft, der er omhandlet i artikel 61, stk. 1, litra d), i forordning (EF) nr. 1234/2007, til 650 000 tons for eksport uden restitution af hvidt sukker, der er fremstillet ud over kvoten og henhører under KN-kode 1701 99.
   2.   Eksport under det i stk. 1 fastsatte kvantitative loft tillades for alle destinationer med undtagelse af følgende:

               a)

               tredjelande: Andorra, Liechtenstein, Vatikanstaten, San Marino, Kroatien, Bosnien-Hercegovina, Serbien (3), Montenegro, Albanien og Den Tidligere Jugoslaviske Republik Makedonien

               b)

               medlemsstaters områder, der ikke er omfattet af EU's toldområde: Færøerne, Grønland, Helgoland, Ceuta, Melilla, kommunerne Livigno og Campione d'Italia samt de områder af Republikken Cypern, hvor regeringen for Republikken Cypern ikke udøver faktisk kontrol

               c)

               europæiske områder, hvis udenrigsanliggender en medlemsstat er ansvarlig for, men som ikke er omfattet af EU's toldområde: Gibraltar.

         Artikel 2
   Fastsættelse af det kvantitative loft for eksport af isoglukose ud over kvoten
   1.   For produktionsåret 2011/12, der løber fra den 1. oktober 2011 til den 30. september 2012, fastsættes det kvantitative loft, der er omhandlet i artikel 61, stk. 1, litra d), i forordning (EF) nr. 1234/2007, til 50 000 tons, udtrykt i tørstof, for eksport uden restitution af isoglukose, der er fremstillet ud over kvoten og henhører under KN-kode 1702 40 10, 1702 60 10 og 1702 90 30.
   2.   Eksport af produkterne i stk. 1 tillades kun, hvis betingelserne i artikel 4 i forordning (EF) nr. 951/2006 er opfyldt.
   Artikel 3
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2012.
   Den udløber den 30. september 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. april 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 178 af 1.7.2006, s. 24.

      (3)  Samt Kosovo under De Forenede Nationers Sikkerhedsråds resolution nr. 1244 af 10. juni 1999.


title: Kommissionens gennemførelsesforordning (EU) nr. 165/2013 af 22. februar 2013 om forudfastsættelse for 2013 af støtten til privat oplagring af smør

text:
               23.2.2013

               DA

               Den Europæiske Unions Tidende

               L 51/11

      KOMMISSIONENS GENNEMFØRELSESFORORDNING (EU) Nr. 165/2013
   af 22. februar 2013
   om forudfastsættelse for 2013 af støtten til privat oplagring af smør
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra a) og d), sammenholdt med artikel 4, og
   ud fra følgende betragtninger:

               (1)

               Efter artikel 28 i forordning (EF) nr. 1234/2007 kan der ydes støtte til privat oplagring af smør.

               (2)

               Udviklingen i priser for og lagre af smør viser, at der er en markedsuligevægt, som kan fjernes eller begrænses gennem sæsonbestemt oplagring. Under hensyntagen til den nuværende markedssituation bør der ydes støtte til privat oplagring af smør fra den 1. marts 2013.

               (3)

               Ved Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (2) er der fastsat fælles bestemmelser for gennemførelse af ordningen for støtte til privat oplagring.

               (4)

               Ifølge artikel 6 i forordning (EF) nr. 826/2008 kan der ydes forudfastsat støtte i overensstemmelse med bestemmelserne i kapitel III i nævnte forordning.

               (5)

               I henhold til artikel 29 i forordning (EF) nr. 1234/2007 bør støtten fastsættes under hensyntagen til oplagringsomkostningerne og den forventede prisudvikling for frisk smør og lagersmør.

               (6)

               Der bør fastsættes støtte til dækning af omkostningerne ved ind- og udlagring af de pågældende produkter og de daglige fryselager- og finansieringsomkostninger.

               (7)

               For at lette gennemførelsen af denne foranstaltning og under hensyntagen til nuværende praksis i medlemsstaterne bør støtten kun vedrøre produkter, der er fuldstændigt indlagret. Derfor bør artikel 7, stk. 3, i forordning (EF) nr. 826/2008 fraviges.

               (8)

               Med henblik på administrativ effektivitet og forenkling bør det, hvis de nødvendige oplysninger om oplagringen allerede findes i støtteansøgningen, være muligt at fravige kravet om, at de samme oplysninger skal meddeles efter indgåelsen af kontrakten, jf. artikel 20, stk. 1, litra a), i forordning (EF) nr. 826/2008.

               (9)

               Med henblik på forenkling og logistisk effektivitet bør medlemsstaterne have mulighed for at fravige kravet om, at hver oplagret enhed skal mærkes med kontraktnummeret, hvis dette er indført i lagerregistret.

               (10)

               Med henblik på administrativ effektivitet og forenkling og under hensyn til den særlige situation for oplagring af smør bør den kontrol, der er fastsat i artikel 36, stk. 6, i forordning (EF) nr. 826/2008, udføres for mindst halvdelen af kontrakterne. Nævnte artikel bør derfor fraviges.

               (11)

               Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (3) fastsættes der fælles regler for, hvordan medlemsstaternes myndigheder skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen stiller til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Derudover opstiller forordningen nogle fælles principper for informationssystemerne for at garantere dokumenternes ægthed, integritet og læsbarhed over tid. Den indeholder også bestemmelser for beskyttelse af personoplysninger.

               (12)

               I henhold til forordning (EF) nr. 792/2009 skal forpligtelsen til at anvende informationssystemerne i overensstemmelse med nævnte forordning angives i de forordninger, hvori der fastsættes en specifik underretningspligt.

               (13)

               Kommissionen har udviklet et informationssystem til elektronisk forvaltning af dokumenter og procedurer i sine interne arbejdsgange og i sine forbindelser med de myndigheder, der beskæftiger sig med den fælles landbrugspolitik.

               (14)

               Det er opfattelsen, at underretningsforpligtelserne til privat oplagring af smør kan opfyldes gennem dette system i overensstemmelse med forordning (EF) nr. 792/2009, især de forpligtelser, der omhandles i artikel 35 i forordning (EF) nr. 826/2008.

               (15)

               For klarhedens skyld bør nærværende forordning udløbe, samtidig med at den kontraktlige oplagringsperiode udløber.

               (16)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   1.   Ved denne forordning fastsættes der bestemmelser om støtte til privat oplagring af saltet og usaltet smør, jf. artikel 28, litra a), i forordning (EF) nr. 1234/2007, for kontrakter indgået fra den 1. marts 2013.
   2.   Forordning (EF) nr. 826/2008 anvendes, medmindre andet er fastsat i nærværende forordning.
   Artikel 2
   Den måleenhed, der er nævnt i artikel 16, stk. 2, litra c), i forordning (EF) nr. 826/2008, er det »lagerparti«, der svarer til den produktmængde, der er omfattet af nærværende forordning, og som vejer mindst 1 ton og har en homogen sammensætning og kvalitet, er produceret på ét og samme mejeri og er indlagret på ét og samme lager på én og samme dag.
   Artikel 3
   1.   Uanset artikel 7, stk. 3, i forordning (EF) nr. 826/2008 kan ansøgningerne kun vedrøre produkter, der er fuldstændigt indlagret.
   2.   Artikel 20, stk. 1, litra a), i forordning (EF) nr. 826/2008 anvendes ikke.
   3.   Medlemsstaterne kan fravige kravet i artikel 22, stk. 1, litra e), i forordning (EF) nr. 826/2008 om, at kontraktnummeret skal anføres, hvis lagerholderen forpligter sig til at anføre det i det register, der er omhandlet i nævnte forordnings bilag I, punkt III.
   4.   Uanset artikel 36, stk. 6, i forordning (EF) nr. 826/2008 tjekker kontrolmyndigheden ved den kontraktlige oplagringsperiodes udløb ved hjælp af stikprøver det oplagrede smørs vægt og identifikationen af det i hele udlagringsperioden fra august 2013 til februar 2014 for mindst halvdelen af antallet af kontrakter.
   Artikel 4
   1.   Støtten til produkterne i artikel 1 er på:

               —

               14,88 EUR pr. oplagret ton for de faste oplagringsomkostninger

               —

               0,25 EUR pr. ton pr. dag i den kontraktlige oplagringsperiode.

         2.   Den kontraktlige indlagring finder sted mellem den 1. marts og den 15. august 2013. Udlagring kan tidligst ske fra den 16. august 2013. Den kontraktlige oplagringsperiode udløber dagen før den dag, hvor mængden udlagres, eller senest den sidste dag i februar året efter det år, hvor mængden indlagres.
   3.   Der kan kun ydes støtte, hvis den kontraktlige oplagringsperiode er på mellem 90 og 210 dage.
   Artikel 5
   1.   Medlemsstaterne giver Kommissionen meddelelse om følgende:

               a)

               senest hver tirsdag for de mængder, som der er indgået kontrakt for samt de mængder produkter, som der er ansøgt om indgåelse af kontrakter for i den foregående uge, som anført i artikel 35, stk. 1, litra a), i forordning (EF) nr. 826/2008

               b)

               senest ved månedens udgang for den foregående måned informationer om lagrene som anført i artikel 35, stk. 1, litra b), i forordning (EF) nr. 826/2008.

         2.   De meddelelser, der er nævnt i stk. 1, sendes i overensstemmelse med forordning (EF) nr. 792/2009.
   Artikel 6
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den udløber den 28. februar 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. februar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 223 af 21.8.2008, s. 3.

      (3)  EUT L 228 af 1.9.2009, s. 3.


title: Kommissionens gennemførelsesforordning (EU) nr. 389/2011 af 19. april 2011 om godkendelse af et enzympræparat af endo-1,4-beta-xylanase, subtilisin og alpha-amylase som tilsætningsstof til foder til æglæggende høner (indehaver af godkendelsen er Danisco Animal Nutrition)  EØS-relevant tekst

text:
               20.4.2011

               DA

               Den Europæiske Unions Tidende

               L 104/7

         KOMMISSIONENS GENNEMFØRELSESFORORDNING (EU) Nr. 389/2011
   af 19. april 2011
   om godkendelse af et enzympræparat af endo-1,4-beta-xylanase, subtilisin og alpha-amylase som tilsætningsstof til foder til æglæggende høner (indehaver af godkendelsen er Danisco Animal Nutrition)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et enzympræparat af endo-1,4-beta-xylanase produceret af Trichoderma reesei ATCC PTA 5588, subtilisin produceret af Bacillus subtilis ATCC 2107 og alpha-amylase produceret af Bacillus amyloliquefaciens ATCC 3978. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »zootekniske tilsætningsstoffer« af et enzympræparat af endo-1,4-beta-xylanase, subtilisin og alpha-amylase som tilsætningsstof til foder til æglæggende høner.

               (4)

               Det blev ved Kommissionens forordning (EF) nr. 1087/2009 (2) tilladt at anvende præparatet af endo-1,4-beta-xylanase, subtilisin og alpha-amylase i ti år til slagtekyllinger, ænder og slagtekalkuner.

               (5)

               Den Europæiske Fødevaresikkerhedsautoritet (EFSA) konkluderede i sin udtalelse af 7. december 2010 (3), at enzympræparatet af endo-1,4-beta-xylanase, subtilisin og alpha-amylase under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at tilsætningsstoffet kan forbedre parametrene for ægproduktion hos æglæggende høner. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EU-referencelaboratorium for fodertilsætningsstoffer.

               (6)

               Vurderingen af enzympræparatet af endo-1,4-beta-xylanase, subtilisin og alpha-amylase viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2011.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EUT L 297 af 13.11.2009, s. 4.

      (3)  EFSA Journal (2011); 9(1):1949.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Antal enheder aktivstof/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: fordøjelsesfremmende stoffer.

                  4a10

                  Danisco Animal Nutrition

                  Endo-1,4-beta-xylanase
                  EC 3.2.1.8
                  Subtilisin
                  EC 3.4.21.62
                  Alpha-amylase
                  EC 3.2.1.1

                                 Tilsætningsstoffets sammensætning

                              Præparat af endo-1,4-beta-xylanase produceret af Trichoderma reesei (ATCC PTA 5588), alpha-amylase produceret af Bacillus amyloliquefaciens (ATCC 3978) og subtilisin produceret af Bacillus subtilis (ATCC 2107) i fast form med en aktivitet på mindst:

                                          —

                                          endo-1,4-beta-xylanase: 1 500 U (1)/g

                                          —

                                          subtilisin: 20 000 U (2)/g

                                          —

                                          alpha-amylase 2 000 U (3)/g.

                                 Aktivstoffets karakteristika

                              Endo-1,4-beta-xylanase produceret af Trichoderma reesei (ATCC PTA 5588), alpha-amylase produceret af Bacillus amyloliquefaciens (ATCC 3978) og subtilisin produceret af Bacillus subtilis (ATCC 2107).

                                 Analysemetoder
                                  (4)

                              Bestemmelse af indholdet af aktivstoffet i tilsætningsstof, forblandinger og foder.

                                          Endo-1,4-beta-xylanase: Kolorimetri baseret på kvantificering af vandopløselige, farvede fragmenter fremkommet ved endo-1,4-beta-xylanases aktion på kommercielt tilgængeligt azurintværbundne hvede-arabinoxylaner.

                                          Alpha-amylase: Kolorimetri baseret på kvantificering af vandopløselige, farvede fragmenter fremkommet ved alpha-amylases aktion på kommercielt tilgængeligt azurintværbundne stivelsespolymerer.

                                          Subtilisin: Kolorimetri baseret på kvantificering af vandopløselige, farvede fragmenter (azurin) fremkommet ved subtilisins aktion på kommercielt tilgængeligt tværbundne kaseiner.

                  Æglæggende høner

                  —

                              endo-1,4-beta-xylanase
                              300 U

                              subtilisin:
                              4 000 U

                              alpha-amylase:
                              400 U

                  —

                              1.

                              I brugsvejledningen for tilsætningsstoffet angives oplagringstemperatur, holdbarhed og pelleteringsstabilitet.

                              2.

                              Anvendes i foderblandinger med højt indhold stivelse og af andre polysaccharider end stivelse (især arabinoxylaner og beta-glucaner), fx med indhold af majs på over 40 %.

                              3.

                              Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen.

                  10.5.2021

         (1)  1 U er den mængde enzym, der frigiver 0,5 μmol reducerende sukker (xyloseækvivalenter) fra tværbundet havreavne-xylansubstrat pr. minut ved pH 5,3 og 50 °C.

         (2)  1 U er den mængde enzym, der frigiver 1 μmol phenolforbindelser (tyrosinækvivalenter) fra et kaseinsubstrat pr. minut ved pH 7,5 og 40 °C.

         (3)  1 U er den mængde enzym, der frigiver 1 μmol glucosidbindinger fra et vanduopløseligt, tværbundet stivelsespolymersubstrat pr. minut ved pH 6,5 og 37 °C.

         (4)  Nærmere oplysninger om analysemetoderne findes på EU-referencelaboratoriets hjemmeside: www.irmm.jrc.be/crl-feed-additives.


title: Kommissionens gennemførelsesforordning (EU) nr. 95/2013 af 1. februar 2013 om godkendelse af præparatet Pediococcus acidilactici CNCM MA 18/5M som tilsætningsstof til foder til alle fisk bortset fra laksefisk (indehaver af tilladelsen er Lallemand SAS)  EØS-relevant tekst

text:
               2.2.2013

               DA

               Den Europæiske Unions Tidende

               L 33/19

         KOMMISSIONENS GENNEMFØRELSESFORORDNING (EU) Nr. 95/2013
   af 1. februar 2013
   om godkendelse af præparatet Pediococcus acidilactici CNCM MA 18/5M som tilsætningsstof til foder til alle fisk bortset fra laksefisk (indehaver af tilladelsen er Lallemand SAS)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af en ny anvendelse af et præparat af Pediococcus acidilactici CNCM MA 18/5M. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i kategorien »zootekniske tilsætningsstoffer« af en ny anvendelse af Pediococcus acidilactici CNCM MA 18/5M som tilsætningsstof til foder til alle fisk.

               (4)

                  Pediococcus acidilactici CNCM MA 18/5M blev tilladt anvendt uden tidsbegrænsning til slagtekyllinger ved Kommissionens forordning (EF) nr. 1200/2005 (2) og til slagtesvin ved Kommissionens forordning (EF) nr. 2036/2005 (3), i ti år til laksefisk og rejer ved Kommissionens forordning (EF) nr. 911/2009 (4), til fravænnede smågrise ved Kommissionens forordning (EU) nr. 1120/2010 (5) og til æglæggende høner ved Kommissionens forordning (EU) nr. 212/2011 (6).

               (5)

               Den Europæiske Fødevaresikkerhedsautoritet (EFSA) konkluderede i sin udtalelse af 11. september 2012 (7), at Pediococcus acidilactici CNCM MA 18/5M under de foreslåede betingelser for anvendelse har potentiale til at frembringe gavnlige virkninger for alle fisks udvikling, til at øge andelen af veludviklede fisk og til at nedbringe andelen af misdannede skeletter.

               (6)

               Vurderingen af Pediococcus acidilactici CNCM MA 18/5M viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. februar 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EUT L 195 af 27.7.2005, s. 6.

      (3)  EUT L 328 af 15.12.2005, s. 13.

      (4)  EUT L 257 af 30.9.2009, s. 10.

      (5)  EUT L 317 af 3.12.2010, s. 12.

      (6)  EUT L 59 af 4.3.2011, s. 1.

      (7)  EFSA Journal 2012; 10(9):2886.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Antal enheder aktivstof/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af dyrenes tilvækst).

                  4d1712

                  Lallemand SAS

                     Pediococcus acidilactici CNCM MA 18/5M

                                 Tilsætningsstoffets sammensætning

                              Præparat af Pediococcus acidilactici CNCM MA 18/5M, der indeholder mindst 1 × 1010 CFU/g tilsætningsstof

                                 Aktivstoffets karakteristika

                              Levedygtige celler af Pediococcus acidilactici CNCM MA 18/5M

                                 Analysemetode
                                  (1)

                                          Tælling ved pladespredningsmetoden under anvendelse af MRS-agar (EN 15786:2009)

                                          Identifikation: PFG-elektroforese (pulsed field gel electrophoresis).

                  Alle fisk bortset fra laksefisk

                  —

                  1 × 109

                  —

                              1.

                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.

                              2.

                              Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen.

                  22. februar 2023

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx